આ અંગે રાજકોટ આવેલા વિહિુપના સંગઠન મંત્રી રોહિત દરજીએ જણાવ્યું કે રામ જન્‍મભૂમિ પર રામમંદિર નિર્માણ હિન્‍દુઓની શ્રધ્‍ધા અને સંકલ્‍પ છે. આગામી 18 ઓકટોબરે શરદ પૂર્ણિમાના દિવસે અયોધ્‍યામાં ઉત્તરપ્રદેશ વિસ્‍તારના હિન્‍દુઓની જંગી જાહેરસભા થશે જેને પરિષદ અને ધર્મક્ષેત્રના નેતાઓ સંબોધન કરશે. તે જ દિવસે દેશભરમાં રાષ્ટ્રીય સ્‍વયંસેવક સંઘની 50 હજાર જેટલી શાખાઓમાં મંદિર નિર્માણના સંકલ્‍પ સાથે આરાધ્‍ય દેવ પ્રત્‍યેની પ્રતિબધ્‍ધતા વ્‍યકત કરવામાં આવશે.